Οδηγός διαπλοκής

Το Οδηγός Διαπλοκής (αγγλικά: American Hustle) είναι αμερικανική δραματική κωμωδία εγκλήματος παραγωγής 2013. Τη σκηνοθεσία ανέλαβε ο Ντέιβιντ Ο. Ράσελ και το σενάριο έγραψε ο ίδιος μαζί με τον Έρικ Γουόρεν Σίνγκερ. Η ταινία είναι ελαφρώς βασισμένη στην επιχείρηση ABSCAM του FBI στα τέλη της δεκαετίας του '70 και στις αρχές της δεκαετίας του '80. Πρωταγωνιστούν οι Κρίστιαν Μπέιλ, Μπράντλεϊ Κούπερ, Έιμι Άνταμς, Τζέρεμι Ρένερ και Τζένιφερ Λόρενς

Η ταινία κυκλοφόρησε σε περιορισμένο κύκλωμα αιθουσών στις 13 Δεκεμβρίου 2013 και ευρύτερα στις 20 Δεκεμβρίου 2013. Απέσπασε διθυραμβικά σχόλια από τους κριτικούς και απέφερε 251,1 εκατομμύρια δολάρια παγκοσμίως. Έλαβε 10 υποψηφιότητες για Όσκαρ, ανάμεσά τους για Καλύτερη Ταινία, Σκηνοθεσία, Α' Ανδρικού Ρόλου για την ερμηνεία του Μπέιλ, Β' Ανδρικού Ρόλου για τον Κούπερ, Α' Γυναικείου Ρόλου για την Άνταμς, Β' Γυναικείου Ρόλου για την Λόρενς  και Πρωτότυπου Σεναρίου. Βραβεύτηκε με τρεις Χρυσές Σφαίρες στις κατηγορίες Καλύτερη Ταινία - Κωμωδία/Μιούζικαλ, Α' και Β' Γυναικείου Ρόλου, από τις συνολικά 7 υποψηφιότητες και με 3 BAFTA από τις συνολικά 10 υποψηφιότητες.

Η ταινία κατάφερε να λάβει υποψηφιότητες στα Όσκαρ και στις τέσσερις κατηγορίες υποκριτικής, κάτι που συμβαίνει σπάνια στο θεσμό των βραβείων. Τελευταία φορά συνέβη στην προηγούμενη ταινία του Ο. Ράσελ Οδηγός αισιοδοξίας το 2012 ενώ είχε να ξανασυμβεί από το 1981 με την ταινία Οι Κόκκινοι (Reds).

Πλοκή
Ο Ίρβινγκ Ρόζενφελντ είναι ένας ευφυής απατεώνας και μαζί με την βρετανίδα φίλη του, Σίντνεϊ Πρόσερ, αναγκάζονται να συνεργαστούν με τον "άγριο" πράκτορα του FBI Ρίτσι ΝτιΜάσο. Ο ΝτιΜάσο τους ωθεί στον υπόκοσμο του Νιου Τζέρσεϊ, που όσο είναι λαμπερός, τόσο είναι κι επικίνδυνος. Στον κόσμο αυτόν κατοικούν μαφιόζοι, χρηματιστές, αλλά και πολιτικοί, μέχρι κι ο ίδιος ο δήμαρχος της πόλης. 

Ηθοποιοί και Χαρακτήρες
 Κρίστιαν Μπέιλ στο ρόλο του Ίρβινγκ Ρόζενφελντ
 Μπράντλεϊ Κούπερ στο ρόλο του Ρίτσαρντ "Ρίτσι" ΝτιΜάσο
 Έιμι Άνταμς στο ρόλο της Σίντνεϊ Πρόσερ/Ίντιθ Γκρίνζλι
 Τζέρεμι Ρένερ στο ρόλο του Δημάρχου Κάρμαϊν Πολίτο
 Τζένιφερ Λόρενς στο ρόλο της Ρόζαλιν Ρόζενφελντ
 Λούις Σ.Κ. στο ρόλο του Στόνταρντ Θόρσεν
 Τζακ Χιούστον στο ρόλο του Πιτ Μιουζέιν
 Μάικλ Πένια στο ρόλο του Πάκο Χερνάντεζ/Σέικ Αμπντουλάχ
 Σία Γουίγκαμ στο ρόλο του Καρλ Έλγουεϊ
 Αλεσάντρο Νιβόλα στο ρόλο του Άντονι Αμάντο
 Ελίζαμπεθ Ρομ στο ρόλο της Ντόλι Πολίτο
 Πολ Χέρμαν στο ρόλο του Αλφόνς Σιμόνε
 Ρόμπερτ Ντε Νίρο στο ρόλο του Βίκτορ Τελέτζιο

Box office
Με προϋπολογισμό 40.000.000 δολάρια, η ταινία Οδηγός Διαπλοκής έκανε άνοιγμα τριημέρου στην 4η θέση με 19,1 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 150,1 εκατομμύρια δολάρια και στον υπόλοιπο κόσμο συγκέντρωσε 101 εκατομμύρια δολάρια. Παγκοσμίως απέφερε 251,1 εκατομμύρια δολάρια.

 Βραβεία & Υποψηφιότητες 
ΟργάνωσηΚατηγορίαΥποψήφιοςΑποτέλεσμαΌσκαρ  Καλύτερη Ταινία     Σκηνοθεσία  Ντέιβιντ Ο. Ράσελ   Πρωτότυπο Σενάριο  Ντέιβιντ Ο. Ράσελ & Έρικ Γουόρεν Σίνγκερ   Α' Ανδρικού Ρόλου   Κρίστιαν Μπέιλ   Β' Ανδρικού Ρόλου  Μπράντλεϊ Κούπερ   Α' Γυναικείου Ρόλου  Έιμι Άνταμς   Β' Γυναικείου Ρόλου Τζένιφερ Λόρενς   Μοντάζ  Τζέι Κάσιντι, Κρίσπιν Στράδερς & Άλαν Μπάουμγκαρτεν   Σχεδιασμός Παραγωγής  Τζούντι Μπέικερ   Σχεδιασμός Κοστουμιών  Μάικλ Γουίλκινσον   Χρυσές Σφαίρες  Καλύτερη Ταινία - Κωμωδία/Μιούζικαλ    Σκηνοθεσία  Ντέιβιντ Ο. Ράσελ   Σενάριο  Έρικ Γουόρεν Σίνγκερ & Ντέιβιντ Ο. Ράσελ   Α' Ανδρικού Ρόλου - Κωμωδία/Μιούζικαλ  Κρίστιαν Μπέιλ   Β' Ανδρικού Ρόλου Μπράντλεϊ Κούπερ  Α' Γυναικείου Ρόλου - Κωμωδία/Μιούζικαλ  Έιμι Άνταμς   Β' Γυναικείου Ρόλου Τζένιφερ Λόρενς   Screen Actors Guild Awards  Καλύτερη Γυναικεία Ερμηνεία σε Δευτεραγωνιστικό Ρόλο   Τζένιφερ Λόρενς   Καλύτερη Ερμηνεία από Καστ   BAFTA Καλύτερη Ταινία     Σκηνοθεσία  Ντέιβιντ Ο. Ράσελ   Πρωτότυπο Σενάριο  Ντέιβιντ Ο. Ράσελ & Έρικ Γουόρεν Σίνγκερ   Α' Ανδρικού Ρόλου   Κρίστιαν Μπέιλ   Β' Ανδρικού Ρόλου Μπράντλεϊ Κούπερ   Α' Γυναικείου Ρόλου  Έιμι Άνταμς   Β' Γυναικείου Ρόλου  Τζένιφερ Λόρενς   Σχεδιασμός Παραγωγής  Τζούντι Μπέικερ   Σχεδιασμός Κοστουμιών  Μάικλ Γουίλκινσον   Μακιγιάζ και Κομμώσεις  Έβελιν Νόραζ, Κάθριν Γκόρντον & Λόρι ΜακΚόι-Μπελ  

Παραπομπές

Εξωτερικοί σύνδεσμοι
 Επίσημη ιστοσελίδα 

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2013
Κατηγορία:Ταινίες παραγωγής Columbia Pictures
Κατηγορία:Αγγλόφωνες ταινίες
Κατηγορία:Αμερικανικές δραματικές κωμικές ταινίες
Κατηγορία:Αμερικανικές αστυνομικές δραματικές ταινίες
Κατηγορία:Αμερικανικές αστυνομικές κωμικές ταινίες
Κατηγορία:Αμερικανικές ταινίες μαύρης κωμωδίας
Κατηγορία:Δραματικές ταινίες βασισμένες σε πραγματικά γεγονότα
Κατηγορία:Ταινίες γυρισμένες στη Μασαχουσέτη
Κατηγορία:Ταινίες γυρισμένες στη Νέα Υόρκη (πολιτεία)
Κατηγορία:Ταινίες τοποθετημένες στο Νιου Τζέρσεϊ
Κατηγορία:Ταινίες με ηθοποιό που κέρδισε BAFTA Β' Γυναικείου Ρόλου
Κατηγορία:Χρυσή Σφαίρα Καλύτερης Ταινίας (Κωμωδία ή Μιούζικαλ)
Κατηγορία:Ταινίες με ηθοποιό που κέρδισε Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Ταινίες με ηθοποιό που κέρδισε Χρυσή Σφαίρα Β΄ Γυναικείου Ρόλου